钦定古今图书集成/明伦汇编/宫闱典/第118卷 > 张国纪
## 钦定古今图书集成/明伦汇编/宫闱典/第118卷 > 张国纪

按《明外史外戚传》：国纪，祥符人，熹宗张皇后父也。天
启初，封太康伯。魏忠贤与客氏忌皇后，因谋陷国纪，
使其党刘志选、梁梦环先后劾国纪谋占宫婢韦氏矫中宫旨鬻狱。忠贤将从中究其事，以撼后。大学士
李国𣚴曰：“君后犹父母也，安有劝父构母者？”国纪始
放归故郡。忠贤犹欲掎之，庄烈帝立，乃得免。崇祯末，
以输饷追爵为侯；旋死于贼。